kardosdrur/scandi-wiki huggingface dataset:
Josh Franceschi

Josh Franceschi født 7. august 1990, er forsanger i det engelske rockband You Me at Six og har sit eget tøjmærke Down But Not Out (kommer fra bandets single Underdog "I'm down down but definitely not out. Forkortet DBNO).

Eksterne henvisninger 
 You Me at Six's officielle hjemmeside
 DBNO's officielle hjemmeside 

Musikere fra England
Rockmusikere fra Storbritannien
Grand Prix Cycliste de Québec 2013

Grand Prix Cycliste de Québec 2013 er den 5. udgave af det canadiske cykelløb Grand Prix Cycliste de Québec. Løbet vil blive afholdt 13. september 2013 i Québec. Det er løb nummer 25 ud af 29 i UCI World Tour 2013.

Rytterne skal køre 16 omgange på en 12,6 km lang rute i centrum af Québec. Start og mål er på Grande Allée i bydelen Old Québec tæt på Place George V. Ruten er meget kuperet, og målstregen ligger for enden af en 1.5 km lang stigning. I alt skal rytterne køre 201,6 km.

Løbet bliver afholdt to dage før GP Montréal, som også er en del af World Touren og har Groupe Serdy, et canadisk tv-selskab, som ejer.

Deltagende hold 
Fordi GP Québec er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren invitere et antal hold fra lavere rækker.

UCI World Tour 
Grand Prix Cycliste de Québec er i kategori 4 på UCI World Tour 2013 og giver følgende point til det samlede årsresultat:

Eksterne henvisninger 
 Grand Prix Cycliste de Québec  på protourquebecmontreal.com

Referencer 

UCI World Tour 2013
2013
ArbejdsmiljøPrisen

ArbejdsmiljøPrisen er en pris der uddeles af Arbejdsmiljørådet siden 2006. ArbejdsmiljøPrisen er med til at belønne og fremhæve gode og alternative løsninger på problemer med arbejdsmiljøet – samt at vise anerkendelse over for virksomheder, som har gjort et bemærkelsesværdigt arbejdsmiljøarbejde. Prisen uddeles efter forudgående indstilling og efterfølgende bedømmelse i Dommerkomiteen, der består af repræsentanter fra rådet.

Prisen består af en "kube" og et indrammet diplom. Diplomet angiver således virksomhedens navn, hvilken pris virksomheden har vundet samt en begrundelse for dommerkomiteens valg. ArbejdsmiljøPrisen uddeler priser inden for kategorierne: arbejdsulykker, muskel-skeletpåvirkninger, psykisk arbejdsmiljø og arbejdsmiljø som strategisk element.

Modtagere af prisen

2006 
 Danish Crown – arbejdsulykker
 Gentofte Hospital – psykisk arbejdsmiljø
 NCC – byggepladsen på Bispebjerg Bakke - arbejdsulykker
 DSB – psykisk arbejdsmiljø
 Vald. Birn A/S – muskel- og skeletbesvær
 Kolding Kommune – alle daginstitutioner, skoler og SFO'er - støj

2007 
 Danish Crown – arbejdsulykker
 Gentofte Hospital – psykisk arbejdsmiljø
 Gartneriet Alfred Pedersen & Søn ApS – muskel- og skeletbesvær

2008 
 Post Danmark A/S – arbejdsulykker
 Kørselscenter Vestjylland, ARLA FOODS – psykisk arbejdsmiljø
 Coloplast A/S – muskel- og skeletbesvær
 DAT-Schaub – støj

2009 
 Lantmännen Danpo A/S – arbejdsulykker
 Distriktsinstitutionen Hede/Magleparken – psykisk arbejdsmiljø
 Stevns Kommune, Sundhedsafdelingen – muskel- og skeletbesvær
 Tulip Food Company – støj

2010 
 ARLA FOODS, Gul ost mejerierne – arbejdsulykker
 Hoffmann A/S – psykisk arbejdsmiljø
 Hvidovre Kommunes Hjemmepleje – muskel- og skeletbesvær
 Børnehuset Søholm – støj

2011 
 SCA Packaging Denmark A/S – arbejdsulykker
 Arbejdsmiljønetværket for mindre mejeriet – muskel- og skeletpåvirkninger
 Lindevang – psykisk arbejdsmiljø
 Rigshospitalet – arbejdsmiljø som strategisk element

2012 
 Tican Fresh Meat A/S – arbejdsulykker
 Lån & Spar Bank A/S – psykisk arbejdsmiljø
 Greve Kommune, dagtilbud – muskel- og skeletpåvirkninger
 Christiansen & Essenbæk A/S – arbejdsmiljø som strategisk element

Referencer 
 Tidligere års vindere af ArbejdsmiljøPrisen

Eksterne henvisninger 
 ArbejdsmiljøPrisen , fra Arbejdsmiljørådets hjemmeside

Etableret i 2006
Prisen
Hædersbevisninger fra Danmark
Kastellholmen

Kastellholmen er en ø i Saltsjön i det  centrale Stockholm og er en del af bydelen Skeppsholmen, og har broforbindelse med Skeppsholmen via Kastellholmsbron. Øen har et areal på  3,1 hektar og der er nogle boliger , magasinsbygninger, en skridskopavillonen (skøjtepavillonen) samt Kastellet fra 1848.

Øen har ligesom Skeppsholmen siden 1993 været forvaltet af Statens fastighetsverk, som har til opgave at bevare og udvikle området for fremtiden. Begge øer indgår i Ekoparken.

Historie

Det oprindelige kastel, som i 1600-tallet anvendtes  til  ammunitionsproduktion og krudtforråd, eksploderede i 1845 og erstattedes med det nuværende Kastel, tegnet af arkitekt Fredrik Blom. Huset, som er bygget i rød tegl, havde lokaler  for officerer og vagtmandskab i to boliger, og tårnet med sit endnu højere trappetårn er forblevet et velkendt landemærke fra søsiden for Stockholm. Batteriet ved kastellets fod udrustedes med otte tolvpundige kanoner. En krudtkælder byggedes en tæt ved.

Øen var en selvstændig  bydel fra 1905-1934. Kastellholmen har haft andre navne (Notholmen, Lilla Beckholmen og Skansholmen) men er kaldt Kastellholmen siden 1720'erne. Orlogsflaget har vajet her siden 1665 og viser, at der er fred i Sverige og at Stockholm ikke er underkastet udenlandsk styre.

Ifølge en arkæologisk undersøgelse fra 2007 findes mere end 30 skibsvrag omkring Skeppsholmen og Kastellholmen, nogle af dem er bygget ind i  kajanlæg og i Kastellholmsbron, og et vrag kan man se med blotte øje ved lavt vandstand.

Bygninger

Ligesom på naboøen Skeppsholmen er der også på Kastellholmen nogle interessante bygninger som hovedsageligt er tegnet af flådens egne arkitekter. Mest iøjnefaldende er Kastellet formgivet af Fredrik Blom og Skridskopavillonen. Langs den vestlige kyst liger håndværker- og  underofficersboligerne, som  ses på lang afstand over Saltsjön.

Billedgalleri

Eksterne kilder og henvisninger

 Statens Fastighetsverk, nulägesbeskrivning Skeppsholmen-Kastellholmen, 2007. PDF 6,4 Mbyte.
 Statens fastighetsverk, Skeppsholmen-Kastellholmen, historik, 2007 PDF 4,7 Mbyte.

Stockholms geografi
Øer i Sverige
Hotel Scandic Copenhagen

Hotel Scandic Copenhagen, tidligere Sheraton Copenhagen Hotel, er et hotel, der er beliggende på Vesterbro i København, tæt ved Sankt Jørgens Sø. Hotellet ligger ved siden af Tycho Brahe Planetarium.

Hotellet, der er udført i modernistisk stil, stod færdigt i 1971 og er tegnet af Jørgen Buschardt. Det blev i mange år drevet af Manfred Nissen, der også var direktør for Copenhagen Plaza Hotel, Hotel Copenhagen Crown og Copenhagen Star Hotel.

Hotellet var oprindeligt ejet af Aage V. Jensens Fonde og leaset til amerikanske Starwood Hotels and Resorts Worldwide som en del af dennes Sheraton-kæde. I 1996 solgte Aage V. Jensens Fonde hotellet til Scandic Hotels, der har drevet det siden. På salgstidspunktet omsatte hotellet for 115 mio.kr. og havde 240 ansatte.

Hotellet er senest ombygget i 2011-2012.

Se også
 Københavns hoteller

Referencer

Eksterne henvisninger
 Hotellets hjemmeside

Etableret i 1971
Vesterbro
Hoteller i København
Scandic Hotels
Bokmålsforbundet

Bokmålsforbundet er en norsk sprogpolitisk organisation som arbejder for, at Norge kun skal have et skriftsprog, det som i dag kaldes moderat bokmål. Organisationen blev etableret 21. februar 1990 i Bergen. Bokmålsforbundet har ifølge egne netsider omkring 950 medlemmer og udgiver medlemsbladet Mål for Norge.
Bestyrelsens formand er Steinar Øksengård.

Baggrund og sprogpolitik
Bokmålsforbundet blev etableret af personer som mente, at de eksisterende sprogorganisationer - primært Riksmålsforbundet - ikke var i stand til at varetage bokmålsbrugernes interesser.

Forbundet er stærkt kritisk overfor det forhold at nynorsk bruges mere i den offentlig forvaltning end tilslutningen i folket tilsiger og er samtidig modstander af en tilnærmelse mellem de to officielle norske sprogformer bokmål og nynorsk.

Eksterne henvisninger
Bokmålsforbundet

Sprogorganisationer fra Norge
Etableret i 1990
Landslaget for språklig samling

Landslaget for språklig samling (stiftet 1959) er en norsk sprogpolitisk organisation som ønsker at få et fælles skriftsprog i Norge - i form af en sammenslutning af bokmål og nynorsk til samnorsk. Organisationen søger at opnå dette mål ved at opfordre folk til at skrive så dialektnært som muligt indenfor begge målformer.

Foreningen udgiver bladet Språklig Samling fire gange om året.

Foreningen har haft en vis indflydelse i kraft af at den har haft to repræsentanter i Norsk Språkråd, én i bokmålssektionen og én i nynorsksektionen.

Se også 
 Språklig samlings litteraturpris
 Noregs Mållag
 Riksmålsforbundet

Eksterne henvisninger 
 Landslaget for språklig samling – officiel side (samnorsk.no)

Sprogorganisationer fra Norge
Etableret i 1959
Ivar Aasen-sambandet

Ivar Aasen-sambandet er en norsk organisation som arbejder for udbredelsen af skriftsproget høgnorsk, dvs. traditionelt nynorsk. Organisationen blev dannet i 1965 som en reaktion mod samnorskpolitikken, som indebar at mange bokmålsformer blev taget ind i nynorsk. Grundlæggerne mente, at Noregs Mållag havde resigneret og godtaget samnorskpolitikken. Organisationen søger at fremme et nynorsk, som det blev skrevet af Ivar Aasen, Aasmund Olavsson Vinje og Arne Garborg før retskrivningsændringene i 1938 og senere endringer som gik bort fra "Aasen-målet". Leder for Ivar Aasen-sambandet er Sergej Alexander Munkvold.

Ivar Aasen-sambandets position i høgnorskbevægelsen efter 2004
En intern konflikt i høgnorskbevægelsen førte i foråret 2004 til, at der blev arrangeret to selvstændige årsmøder i Ivar Aasen-sambandet. Den første årsmødeindkaldelse blev udsendt af et flertal af styrelsesmedlemmerne efter vedtagelse på styrelsesmødet, mens den andre indkaldelse blev udsendt af to styrelsesmedlemmer som ikke anerkendte flertalsvedtaget  . På det første årsmøde blev det vedtaget at nedlægge organisationen , mens der på det andet årsmøde blev valgt en ny styrelse med Sergej Alexander Munkvold som formand. Mens det første årsmøde blev anerkendt af aktivisterne bag bladet Målmannen, som blandt andet kontrollerer Norsk Bladmannalag, Bjørgvin Høgnorsklag og Norrønalaget Bragr, blev det andet årsmøde anerkendt af lokalafdelingerne Vestmannalaget og Høgnorskringen. Konflikten toppede 9. oktober 2004, da tilhængere af fortsættelsesstyrelsen blev udelukket fra årsmødet i Norsk Bladmannalag med magt . Situationen i høgnorskbevægelsen efter 2004 er derfor den, at dele av høgnorskbevegelsen ikke anerkender det Ivar Aasen-sambandet som eksisterer i dag som nogen lovlig fortsættelse af det Ivar Aasen-sambandet som blev stiftet i 1965 .

Noter

Se også
 Høgnorsk

Eksterne henvisninger
 Ivar Aasen-sambandet 

Sprogorganisationer fra Norge
GP Ouest-France 2013

GP Ouest France - Plouay 2013 er den 77. udgave siden 1931 af det franske cykelløb GP Ouest-France. Løbet vil blive afholdt 1. september 2013 rundt om og i Plouay i Bretagne. Det er løb nummer 24 ud af 29 i UCI World Tour 2013.

Deltagende hold 
Fordi GP Ouest France - Plouay er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren invitere et antal hold fra lavere rækker.

UCI World Tour 
GP Ouest France - Plouay er i kategori 4 på UCI World Tour 2013 og giver følgende point til det samlede årsresultat:

Referencer 

UCI World Tour 2013
Bretagne Classic
Reg Presley

Reg Presley (født Reginald Maurice Ball; 12. juni 1941 – 4. februar 2013) var en engelsk singer-songwriter. Han var bedst kendt som ledende vokal i 1960'er rock and roll bandet The Troggs. Han har bl.a. skrevet deres eneste nr. 1 hit på den engelske singleliste, "With a Girl Like You" og "Love Is All Around", som både var et hit for The Troggs og for Wet Wet Wet, da sangen blev brugt i filmen Four Weddings and a Funeral.

Sangere fra England
Hans Raszmussøn Block

Hans Raszmussøn Block (flor. o. 1650) var en dansk gartner eller urtegårdsmand, der virkede i 1600-tallet.

Der vides om Hans Raszmussøn Block kun, hvad han selv beretter i sin havebog, Horticultura Danica fra 1647:

nemlig at han har haft tjeneste som gartner forskellige steder, blandt andet ved "Croneborg" (lysthaven Lundehave).

Horticultura Danica 
Blocks bog - som er den ældste danske havebog - giver et begreb om datidens haver i Danmark. Lundehaven er beskrevet i Horticultura Danica, og 1919-20 omlagde havearkitekt G.N. Brandt den forfaldne have; den kan i dag opleves som en af 1600-tallets haver med de væsentligste træk fra renæssancens havestil i behold.

I 1921 skabte G.N. Brandt i Vordingborg en historisk-botanisk have, som en efterligning af en mindre renæssancehave, som den blandt andet er beskrevet i Blocks bog. Nogle af havens elementer er taget direkte derfra, fx mønstret i buksbomhaven

Se også 
 Afsnittet om Nordeuropa i artiklen om havekunstens historie

Kilde

Eksterne henvisninger 
 "Permalink" til side om Blocks bog Horticultura Danica hos Det Kongelige Bibliotek. Bogen er skannet ind.
 Billede af bogens titelblad



Gartnere fra Danmark
Danskere i 1600-tallet
Salmonsens
Personer i Dansk Biografisk Leksikon
Faglitterære forfattere fra Danmark
Dansksprogede forfattere fra Danmark
Kastellet (Stockholm)

Kastellet er en bygning på øen Kastellholmen i centrale Stockholm i Sverige, der siden 1935 har været fredet som statsligt byggnadsminne.

Det første kastel opførtes i 1667 af arkitekt Erik Dahlbergh. Efter at flåden flyttede til Karlskrona i 1680 forfaldt kastellet. Med oprettelsen af Skepps- och galäreskadern i 1715 blev kastellet renoveret. Det gik da under navnet Lilla kastellet södra rundeln. Nyt forfald fulgte i den sidste del af 1700-tallet og i 1784 besluttede man via et kongeligt brev at det kun skulle tjene som mindesmærke og ved saluteringer for ind- og udgående skibe. Huset ombyggedes og bestod på denne tid af en ottekantet bygning i sten. På det valmede telttag var et lanternetårn med flagstang og i kælderen var der et krudtlager.

Om eftermiddagen den 21. juni 1845 rystedes Stockholm af et brag da krudtlageret, som anvendtes til ammunitionsfabrikation sprang i luften. Man besluttede da at opføre et nyt kastel på stedet. Chefen for Ingeniørstaben Carl Fredrik Meijer udformede tegningerne til en middelalderromantisk tårnbyggning med to fløje. På det flade tårntag ville Meijer placere en 60-pundig bombekanon for at kunne beskyde angribende skibe. I en cirkelbue foran kastellet skulle et salutbatteri placeres med så grov kaliber at det også kunne anvendes i direkte forsvarsøjemed.

Planerne blev revideret af arkitekten og den øverste i flådens mekaniske stab Fredrik Blom. Tårnets proportioner blev ændret og der blev tilføjet et 20 meter højt rundt trappetårn; Kastellet med de to sidefløje til indkvartering, opførtes i rødt tegl på en høj sokkel af gråsten og med skydeskår på taget, mellem 1846-1848.

Indflytning i Kastellets logement skete først i 1850, men allerede året efter viste de sig unødvendige og i 1858 ombyggede man dem til tjenesteboliger for underofficerer. 1956 blev de kend uegnet til boliger, og i 1970'erne blev de en ombygget til kontor og konference.

På tårnets top vajer det tretungede svenske flag, som det har gjort siden 1660-tallet. Da marinen i form af Kystartilleriets skydeskole forlod Kastellet i 1990 troede man at man tog det ned for altid, men offentligheden, og især fartøjschefen på den daværende kystkorvetten HMS Stockholm protesterede. Kommandørkaptajn Kenneth Lindmark beordrede den 2. april 1990 at fartøjets flag skulle hejses på Kastellet. Dette vakte en vis opmærksomhed i hovedkvarteret. Fartøjet skød desuden svensk løsen (2 salutskud) ved passage når flaget hejstet. Den blev dog taget ned igen samme dag af marinestaben, men siden den 6. juni 1990 har to vagter fra Högvakten i Stockholm sejlet ud til Kastellholmen hver dag for at hejse og nedhale flaget.

Eksterne kilder og henvisninger 

 Stockholms byggnader Fredric Bedoire, Bokförlaget Prisma, Stockholm 1977 
 Guide till Stockholms arkitektur, Olof Hultin, Bengt OH Johansson m.fl. Arkitektur Förlag AB 2005 

Stockholms geografi
Bygninger, konstruktioner og anlæg i Stockholm
Stockholms historie
Byggnadsminne
London League

London League var en engelsk fodboldliga, der dækkede London og South East England, og som eksisterede fra 1896 til 1964.

Ligaen startede i 1896 med tre divisioner, og 3rd Grenadier Guards FC vandt det første mesterskab. Antallet af divisioner varierede gennem årene fra en til fire. Inden første verdenskrig spillede mange af de førende London-klubbers reservehold i London League.

I 1964 fusionerede London League med Aetolian League under dannelse af Greater London League, som efterfølgende i 1971 fusionerede med Metropolitan League, hvorved Metropolitan–London League blev oprettet. Denne liga fusionedes senere ind i Spartan League, som igen blev fusioneret ind i den nuværende Spartan South Midlands League.

Mestre

Kilder / eksterne henvisninger 
 Non-League Matters - London League 1896-1910  
 Non-League Matters - London League 1810-1928  
 Football Club History Database

Noter 

 
Etableret i 1896
Ophørt i 1964
Carl Henrik Wilster

Carl Heinrich "Henrik" Wilster (født 26. juni 1772 i København, død 3. juni 1837) var en dansk højesteretsadvokat, far til Christian Wilster.

Hans forældre var major Cæsar August Wilster og Charlotte Elisabeth von Schacht. Wilster var velbegavet, og som sekstenårig tog han artium med udmærkelse, 1792 juridisk embedseksamen, blev med det samme prokurator ved Hof- og Stadsretten og allerede 1793 højesteretsadvokat, kun 21 år gammel. Han blev gift 14. oktober 1794 i Hørsholm med Anna Juel Winde (1. april 1770 i Aalborg - 29. august 1840 i Sorø, gift 2. gang 1810 med hospitalsforstander i Slagelse, kancelliråd Rasmus Palludan, 1775-1834), datter af Laurids Hansen Winde og Helene Marie Cortsen.

Han vandt en sørgelig berømmelse, idet han 1. juli 1801 flygtede fra hustru, børn og en stor praksis sammen med en englænderinde, der tilligemed en stor sum penge var betroet til hans varetægt af en engelsk klient. Den glimrende begavede og talentfulde mand flakkede nu omkring i Tyskland under navnet Baron v. Essen,  bedårede med sine talenter og sit vindende væsen hoffet i Rudolstadt og købte godser i Mecklenburg, men blev endelig 1809 i Berlin anklaget for giftmord på en højtstillet embedsmand, krigsråd Éberhardi. Hans mål var sikkert ved giftermål med enken, som han i øvrigt ikke kendte, at komme i besiddelse af krigsrådens formue. Wilster forsvarede sig ihærdigt under retssagen, men indicierne var ham for overvældende. Det kom til at koste ham 15 års fæstningsarrest i et fort ved Stettin, hvor han bagefter tog ophold og ernærede sig ved undervisning til sin død.

Kilder 
 Poul Bredo Grandjean, "Wilster", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.
Danske Jurister 1736-1936.

Personer i Dansk Biografisk Leksikon
Carl Henrik
Prokuratorer fra Danmark
Mordere fra Danmark
Danskere i 1700-tallet
Danskere i 1800-tallet
Godsejere fra Tyskland
Personer fra København
Hessellund Hede

Hessellund Hede er et hedeområde der ligger op til Flyvestation Karup og omfatter en del af et stort militært øvelsesområde. Også denne hede udgøres primært af store ret tørre flader med hedelyng. I området er anlagt flere civile skydebaner og området bruges til træning af politiet og af politihunde. Militæret bruger selv området bl.a. til sprængnings­areal. Heden er en del af Natura 2000 -område nr. 40 Karup Å, Kongenshus og Hessellund Heder og udgør habitatområde H227. Habitatområdet Hessellund Hede udgør et areal på 1.123 hektar og består af enkelte mindre søer, enkelte vandløb. Området ligger på begge sider af den gamle grænse mellem Viborg og Ringkøbing Amter. Arealet er et af landets største med sammenhængende lyngheder, domineret af tør hede, hvoraf en del er tilgroet med græsarten blåtop og træopvækst, som dog vil blive fjernet i forbindelse med en igangværende pleje for området.

Eksterne kilder og henvisninger

 Naturstyrelsen   om Naturplanen
 Basisanalysen for Natura 2000-planen
 Kort over H227  på fugleognatur.dk

Karup
Danske heder
Balistisk transistor

En ballistisk transistor (BDT - forkortet fra engelsk Ballistic deflection transistors) er en elektronisk komponent, der er ved at blive udviklet for højhastigheds integrerede kredsløb. I stedet for at skifte strømmen af adskillige elektroner ved at anvende gates, som det er gjort med MOSFETs, manipulerer BDTs kursen af de enkelte elektroner ved at anvende elektromagnetiske kræfter. De frit strømmende elektroner bliver dirigeret til en af siderne om en kileformet forhindring (en 'afbøjer') på en af de to mulige veje, som svarer til en logisk '1' eller '0'.

Et tidligere anvendt elektronrør kaldet et beam-deflection tube anvendte samme funktionalitet.

Fordele 
Fordele er mindre størrelse, reduceret støj, lavere effektbelastning og højere hastigheder (op til terahertz-området). En forskningsprototype er blevet lavet. Teknikken undersøges pt (2006) af University of Rochester.

Kilder/referencer

Eksterne henvisninger 
 29. august 2006, digi.no: Ballistisk transistor kan nå mange terahertz

Transistortyper
Ryanggang

Ryanggang (Ryanggang-do) er en provins i Nordkorea. Den ligger i den nordlige del af landet, med Kina i nord, og de nordkoreanske provinser Nordhamgyong i øst, Sydhamgyong i syd og Chagang i vest. Ryanggang blev oprettet i 1954 ved en af Sydhamgyong. Regionshovedstaden er Hyesan.

I regionen ligger bjerget Paektusan, der spiller en central rolle i den nordkoreanske historie og kultur, det forventes at alle nordkoreanere på et tidspunkt i deres liv besøger bjerget, da det hævdes at det tidligere nordkoreanske statsoverhoved Kim Jong-il skulle være født under en dobbelt regnbue på dette bjerg.

Administrativ inddeling

Regionen er delt ind i en by (si) og elleve amter (kun).

Byer
 Hyesan-si (혜산시; 惠山市)

Amter
 Kapsan-kun (갑산군; 甲山郡)
 Kimjŏngsuk-kun (김정숙군; 金貞淑郡)
 Kimhyŏnggwŏn-kun (김형권군; 金亨權郡)
 Kimhyŏngjik-kun (김형직군; 金亨稷郡)
 Paegam-kun (백암군; 白岩郡)
 Poch'ŏn-kun (보천군; 普天郡)
 P'ungsŏ-kun (풍서군; 豊西郡)
 Samjiyon-kun (삼지연군; 三池淵郡)
 Samsu-kun (삼수군; 三水郡)
 Taehongdan-kun (대홍단군; 大紅湍郡)
 Unhŭng-kun (운흥군; 雲興郡)

Eksterne henvisninger
 Kort over Ryanggangprovinsen
 Detaljeret kort
 North Korean Human Geography 

Regioner i Nordkorea
Digitalt certifikat

Et digitalt certifikat er en slags elektronisk legitimation. Et digitalt certifikat kan udstedes til en person, en organisation, et computerprogram, eller en ting der har en unik identitet. Et digitalt certifikation indeholder blandt andet oplysninger om hvem der har udsendt certifitikatet og hvem det identificere men det indeholder også en offentlig kryperingsnøgle.

Certificering
Kryptografi
Ypperstepræst

Termen "ypperstepræst" (eller mindre hyppigt ypperstepræstinde) henfører enten til et individ, som en slags monarkpræst - eller én som leder en religiøs kaste.

Antikkens Israel
Ypperstepræsterne var de jødiske overhoveder. De skulle sikre sig, at bl.a. gudsbespottelse ikke var tilladt. Ypperstepræsterne var dem, der sørgede for Jesus' død, da de pressede Pontius Pilatus.

I lignelsen om den barmhjertige samaritaner, er en ypperstepræst den første til at gå forbi den forslåede mand.
Religion
Titler

nl:Hogepriester
nn:Ypparsteprest
P.C.V. Hansen

P.C.V. Hansen er navnet på flere personer:

 P.C.V. Hansen (matematiker) (1844-1917) – dansk matematiker og professor (Peter Christian Vilhelm Hansen)
 P.C.V. Hansen (forfatter) (1869-1927) – dansk forfatter, journalist og anmelder (Peter Christian Valdemar Hansen)